Bobausiniai - Vikipedija

# Bobausiniai

### Straipsnis iš Vikipedijos, laisvosios enciklopedijos.

Helvellaceae
Garbanotoji alvytė (Helvella crispa)
Mokslinė klasifikacija

Karalystė: | Grybai ( Fungi)
Skyrius: | Aukšliagrybūnai ( Ascomycota)
Klasė: | Aukšliagrybiai ( Ascomycetes)
Eilė: | Ausūniečiai ( Pezizales)
Šeima: | Bobausiniai ( Helvellaceae)

Index Fungorum

Bobausiniai, alvytiniai (lot. Helvellaceae, vok. Lorheln) - aukšliagrybių (Ascomycetes) šeima, priklausanti ausūniečių (Pezizales) eilei.

Šios šeimos grybai turi dvejopus vaisiakūnius:

- Vienų rūšių jie yra atviri apoteciai ir diferencijuoti į kepurėlę ir kotą. Pati kepurėlė puodelio, dubenėlio, balno ar įvairiai išrangytos formos. Kotas cilindriškas, klostėtas, vagotas ir šviesesnių spalvų nei kepurėlė.
- Antro tipo grybai turi visiškai uždarus apotecius ir aukšliai vystosi vidinėse vaisiakūnio ertmėse.

Lietuvoje auga 5 genčių grybai:

- Godūnas (Choiromyces)
  Mėgsta humusingą ir kalkingą dirvožemį. Auga iš dalies ar visiškai paniręs į substratą.
- Bobausis (Gyromitra)
  Auga ant dirvožemio, miško paklotėje. Šios genties grybai nuodingi, nes turi giromitrino, kuris sukelia virškinimo ir nervų sistemos sutrikimus. Virinant, šis toksinas irsta, bet grybai vis tiek išlieka toksiški.
- Alvytė (Helvella) Pav.
  Grybai auga ant dirvožemio, kartais ant trūnijančios medienos.
- Hidnotrija (Hydnotrya)
  Auga spygliuočių ir lapuočių miškuose visiškai arba iš dalies pasinėrę į dirvožemį.
- Gniaužtenis (Rhizina)
  Auga ant miško paklotės, parazituoja jaunų pušaičių ir eglaičių šakneles.

Į Lietuvos raudonąją knygą įrašytas:

- Tiulianių hidnotrija (Hydnotrya tulasnei)

Rodomas puslapis "http://lt.wikipedia.org../../../b/o/b/Bobausiniai.html"

Kategorija: Aukšliagrybiai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Nederlands